



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                       Bucureşti,  13 noiembrie 2013
                       Nr.  Pl x. 372/2011/2013


RAPORT  ÎNLOCUITOR
asupra cererii de reexaminare, la cererea Preşedintelui României a Legii  pentru modificarea şi completarea Ordonanţei Guvernului nr. 26/2000 cu privire la asociaţii şi fundaţii
                           În conformitate cu prevederile art. 137 din Regulamentul Camerei Deputaţilor, republicat, Comisia juridică, de disciplină şi imunităţi  a fost sesizată spre dezbatere, cu cererea de reexaminare a Legii  pentru modificarea şi completarea Ordonanţei Guvernului nr. 26/2000 cu privire la asociaţii şi fundaţii, formulată de Preşedintele României în temeiul art.77 alin.(2) din Constituţia României, republicată, trimisă cu adresa nr.Pl x.372/2011/2013 din  18 februarie 2013 şi înregistrată cu nr. 31/542 din 19 februarie 2013.
                          Această lege, adoptată de  Senat şi Camera Deputaţilor, cu respectarea prevederilor art.75 şi ale art.76 alin. (2) din Constituţia României, republicată, a fost transmisă spre promulgare Preşedintelui României la data de 26 iunie 2012.
                          În conformitate cu dispoziţiile art.77 alin.(2) din Constituţia României, republicată, Preşedintele României a formulat o cerere de reexaminare a Legii  pentru modificarea şi completarea Ordonanţei Guvernului nr. 26/2000 cu privire la asociaţii şi fundaţii, pentru următoarele considerente:
1. Aşa după cum prevăd dispoziţiile art. II al Legii trimise la promulgare, se stipulează că asociaţiile, fundaţiile şi federaţiile legal constituite la data intrării în vigoare a prezentei legi au obligaţia ca în 6 luni să îşi modifice denumirea astfel încât să fie în acord cu noile prevederi.
2. Preşedintele României a considerat că nu este oportună o asemenea reglementare, fiind de natură să aducă atingere securităţii juridice prin obligaţia, prevăzută la art. II, de a efectua modificarea  denumirii asociaţiilor, fundaţiilor şi federaţiilor deja înfiinţate, în termen de 6 luni de la intrarea în vigoare a acestei legi, astfel încât să fie în acord cu noile interdicţii. S-a apreciat că asociaţiile şi fundaţiile care există şi sunt parte a societăţii civile româneşti, prin această modificare, vor suferi prejudicii din cauza confuziei care se va crea cu privire la noua lor denumire, iar posibila redenumire nu ar mai avea acelaşi impact şi efect prin acţiunile pe care le desfăşoară.

3. O asemenea obligaţie în sarcina unor entităţi legal constituite la data intrării în vigoare a acestei legi ar avea semnificaţia unei norme retroactive întrucât denumirea asociaţiilor şi fundaţiilor se află în acord cu legea existentă la momentul înfiinţării lor.

            Senatul, în calitate de primă Cameră sesizată, a dezbătut cererea de reexaminare formulată de Preşedintele României,  în şedinţa din  12 februarie 2013 şi a adoptat  Legea  pentru modificarea şi completarea Ordonanţei Guvernului nr. 26/2000 cu privire la asociaţii şi fundaţii, modificând dispoziţiile art. II în sensul că neîndeplinirea obligaţiei prevăzute la alin. (1) al art. II are  ca efect dizolvarea de drept şi radierea din Registrul asociaţiilor şi fundaţiilor, în condiţiile legii, după împlinirea unui termen de 2 ani înlăuntrul căruia asociaţiile, fundaţiile sau federaţiile legal constituite pot utiliza, concomitent, şi denumirea iniţială.
                       Camera Deputaţilor este Cameră decizională, potrivit prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat.
    

În conformitate cu prevederile art. 61 şi 137 din Regulamentul Camerei Deputaţilor, republicat,  membrii Comisiei juridice, de disciplină şi imunităţi  au examinat cererea de reexaminare a Legii pentru modificarea şi completarea Ordonanţei Guvernului nr. 26/2000 cu privire la asociaţii şi fundaţii, formulată de Preşedintele României în temeiul art.77 alin.(2) din Constituţie, precum şi legea în forma adoptată de Senat, în şedinţa din 12 noiembrie 2013.  
    Din numărul total de 27 membri ai Comisiei juridice, de disciplină şi imunităţi au participat la şedinţă 21 deputaţi.
La dezbateri, a participat, în calitate de invitat, doamna Miclăuş-Bădin Nicoleta, consilier juridic în Ministerul Justiţiei.
                      În urma dezbaterii, membrii Comisiei au hotărât, cu unanimitate de voturi, admiterea în parte a cererii de reexaminare formulată de Preşedintele României şi adoptarea Legii pentru modificarea şi completarea Ordonanţei Guvernului nr. 26/2000 cu privire la asociaţii şi fundaţii, cu amendamentele admise prezentate în anexă.
                    În raport de obiectul şi conţinutul său, proiectul de lege  face parte din categoria legilor ordinare.
                                                      PREŞEDINTE,                                         SECRETAR,

                                                  Bogdan Liviu CIUCĂ                     Theodor-Cătălin NICOLESCU
Consilier parlamentar, Paul Şerban

Anexa

AMENDAMENTE ADMISE

 asupra reexaminării, la cererea Preşedintelui României a Legii pentru modificarea şi completarea Ordonanţei Guvernului nr. 26/2000 cu privire la asociaţii şi fundaţii
	Nr. Crt.
	Text Lege trimisă la promulgare
	Text adoptat de Senat ca urmare a cererii de reexaminare a Preşedintelui României
	Text Comisia juridică (autor amendament)
	Motivare

	1.
	Lege pentru modificarea şi completarea Ordonanţei Guvernului nr. 26/2000 cu privire la asociaţii şi fundaţii
	Lege pentru modificarea şi completarea Ordonanţei Guvernului nr.26/2000 cu

privire la asociaţii şi fundaţii
	Nemodificat
	

	2.
	Art. I. Ordonanţa Guvernului nr. 26/2000 cu privire la asociaţii şi fundaţii, publicată în Monitorul Oficial al României, Partea I, nr. 39 din 31 ianuarie 2000, aprobată cu modificări şi completări prin Legea nr. 246/2005, cu modificările şi completările ulterioare, se modifică şi se completează după cum urmează:
	   Art. I - Ordonanţa Guvernului nr. 26/2000 cu privire la asociaţii şi fundaţii, publicată în Monitorul Oficial al României, Partea I, nr. 39 din 31 ianuarie 2000, aprobată cu modificări şi completări prin Legea nr. 246/2005, cu modificările şi completările ulterioare, se modifică şi se completează după cum urmează:
	Nemodificat
	

	3.
	1. La articolul 7, alineatele (3), (31) şi (32) se modifică şi vor avea următorul cuprins:

„(3) Este interzis ca denumirea asociaţiei să fie identică sau asemănătoare până la confuzie cu denumirea altei persoane juridice fără scop patrimonial, constituite potrivit prevederilor prezentei ordonanţe. Astfel, o denumire este susceptibilă de a fi apropriată dacă nu aparţine unei alte persoane juridice fără scop patrimonial de acelaşi fel -asociaţie, fundaţie sau federaţie - prin înscrierea ei anterioară în Registrul naţional al persoanelor juridice fără scop patrimonial.
	1. La articolul 7, alineatele (3), (31) şi (32) vor avea următorul cuprins:
   „(3) Este interzis ca denumirea asociaţiei să fie identică sau asemănătoare până la confuzie cu denumirea altei persoane juridice fără scop patrimonial, constituite potrivit prevederilor prezentei ordonanţe. Astfel, o denumire este susceptibilă de a fi apropriată dacă nu aparţine unei alte persoane juridice fără scop patrimonial de acelaşi fel - asociaţie, fundaţie sau federaţie - prin înscrierea ei anterioară în Registrul naţional al persoanelor juridice fără scop patrimonial.
	Nemodificat
Nemodificat
	

	
	(31) Este interzisă utilizarea în denumirea asociaţiei a unor sintagme sau cuvinte susceptibile să creeze confuzie cu denumirea unor autorităţi sau instituţii publice. Prin sintagme sau cuvinte susceptibile să creeze confuzie cu denumirea unor autorităţi sau instituţii publice se înţelege includerea în denumirea asociaţiei a unor termeni şi expresii precum: «comisariat», «inspectorat», «gardă», «autoritate», «consiliu», «agenţie», «poliţie», «jandarmerie», «protecţia consumatorilor» sau derivatele acestora.
	   (31) Este interzisă utilizarea în denumirea asociaţiei a unor sintagme sau cuvinte susceptibile să creeze confuzie cu denumirea unor autorităţi sau instituţii publice. Prin sintagme sau cuvinte susceptibile să creeze confuzie cu denumirea unor autorităţi sau instituţii publice se înţelege includerea în denumirea asociaţiei a unor termeni şi expresii precum: «comisariat», «inspectorat», «gardă», «autoritate», «consiliu», «agenţie», «poliţie», «jandarmerie», «protecţia consumatorilor» sau derivatele acestora.
	(31) Este interzisă utilizarea în denumirea asociaţiei a unor sintagme sau cuvinte susceptibile să creeze confuzie cu denumirea unor autorităţi sau instituţii publice. Prin sintagme sau cuvinte susceptibile să creeze confuzie cu denumirea unor autorităţi sau instituţii publice se înţelege includerea în denumirea asociaţiei a unor termeni şi expresii precum: «comisariat», «inspectorat», «gardă», «autoritate»,  «poliţie», «jandarmerie», «protecţia consumatorilor» sau derivatele acestora.
Autor : Comisia juridica, de disciplină şi imunităţi
	

	
	(32) Înscrierea unei asociaţii folosind în denumirea sa cuvintele «naţional», «român» ori derivatele acestora, precum şi cuvântul «academie» se realizează numai cu acordul prealabil al Secretariatului General al Guvernului."
	   (32) Înscrierea unei asociaţii folosind în denumirea sa cuvintele «naţional», «român» ori derivatele acestora, precum şi cuvântul «academie» se realizează numai cu acordul prealabil al Secretariatului General al Guvernului."
	Se elimină
	

	4.
	2. La articolul 7, după alineatul (32) se introduc trei noi alineate, alin. (33) - (35), cu următorul cuprins:


	   2.La articolul 7, după alineatul (32) se introduc trei noi alineate,
alin.(33) - (35), cu următorul cuprins:
	Nemodificat
	

	
	„(33) Este interzis ca denumirea asociaţiei să fie identică sau asemănătoare până la confuzie cu denumirea oricărei structuri profesionale constituite în baza legii şi care funcţionează în acord cu aceasta, cum ar fi: «Barou», «Cameră», «Uniune», «Institut», «Consiliu», precum şi altele asemenea.
	   „(33) Este interzis ca denumirea asociaţiei să fie identică sau asemănătoare până la confuzie cu denumirea oricărei structuri profesionale constituite în baza legii şi care funcţionează în acord cu aceasta, cum ar fi: «Barou», «Cameră», «Uniune», «Institut», «Consiliu», precum şi altele asemenea.
	„(33) Este interzis ca denumirea asociaţiei să fie identică sau asemănătoare până la confuzie cu denumirea oricărei structuri profesionale constituite în baza legii  şi care funcţionează în acord cu aceasta, cum ar fi: «Barou», «Cameră», «Uniunea Naţionala a Barourilor din România», «Uniunea Naţionala a Notarilor Publici din România», «Uniunea Naţionala a Executorilor Judecătoreşti», «Consiliul de Mediere», «Consiliul Uniunii Naţionale a Notarilor Publici din România», «Consiliul Uniunii  Naţionale a Barourilor din România», precum şi altele asemenea.
Autor: Comisia juridică, de disciplină şi imunităţi
	

	
	(34)
Este interzis, sub sancţiunea nulităţii absolute a actului
constitutiv şi a statutului ca o filială sau sucursală să poarte o altă
denumire decât cea a asociaţiei sau fundaţiei care o constituie.
	   (34) Este interzis, sub sancţiunea nulităţii absolute a actului constitutiv şi
a statutului ca o filială sau sucursală să poarte o altă denumire decât cea a
asociaţiei sau fundaţiei care o constituie.
	Nemodificat
	

	
	(35)
Interdicţiile cu privire la denumire prevăzute pentru
asociaţii şi fundaţii sunt aplicabile în mod corespunzător şi pentru
federaţii."

	   (35) Interdicţiile cu privire la denumire prevăzute pentru asociaţii şi
fundaţii sunt aplicabile în mod corespunzător şi pentru federaţii."
	Nemodificat
	

	5.
	3. La articolul 7, alineatul (4) se modifică şi va avea următorul cuprins:

„(4) În cazul nerespectării dispoziţiilor alin. (3) - (33) şi alin. (35), Ministerul Justiţiei va refuza motivat eliberarea dovezii disponibilităţii denumirii."
	3. La articolul 7, alineatul (4) va avea următorul cuprins:

 „(4) In cazul nerespectării dispoziţiilor alin.(3) - (33) şi alin.(35), Ministerul Justiţiei va refuza motivat eliberarea dovezii disponibilităţii denumirii."
	Nemodificat
	

	6.
	4. La articolul 8, alineatul (21) se modifică şi va avea următorul cuprins:

„(21) În cadrul procedurii de verificare a legalităţii cererii de înscriere şi a documentelor prevăzute la art. 7 alin. (2), judecătorul desemnat de preşedintele instanţei verifică respectarea dispoziţiilor art. 7 alin. (3) - (35) şi poate dispune, prin încheiere motivată, înscrierea asociaţiei în Registrul asociaţiilor şi fundaţiilor, chiar dacă există un refuz motivat al Ministerului Justiţiei de a elibera dovada disponibilităţii denumirii, pe care îl apreciază ca neîntemeiat."
	Textul alin. (21) al art. 8 a fost eliminat de către Senat
	Nemodificat
Autor: Comisia juridică, de disciplină şi imunităţi
	S-a menţinut soluţia Senatului de eliminare a textului.



	7.
	5. La articolul 17, alineatul (3) se modifică şi va avea următorul cuprins:

„(3) Dispoziţiile art. 7 alin. (1), alin. (3) - (35) şi alin. (4), ale art. 8-12 şi ale art. 14 se aplică în mod corespunzător."


	4. La articolul 17, alineatul (3) va avea următorul cuprins:

„(3) Dispoziţiile art.7 alin.(l), alin.(3) - (35) şi alin.(4), ale art.8 - 12 şi ale art. 14 se aplică în mod corespunzător."
	Nemodificat
	

	8.
	Art. II. - (1) Asociaţiile, fundaţiile sau federaţiile legal constituite la data intrării în vigoare a prezentei legi au obligaţia să-şi modifice denumirea, în condiţiile încadrării în prevederile art. 7 alin. (3), (31) şi alin. (33) - (35) din Ordonanţa Guvernului nr. 26/2000, aprobată cu modificări şi completări prin Legea nr. 246/2005, cu modificările şi completările ulterioare, precum şi cu cele aduse prin prezenta lege.
	Art. II. - (1) Asociaţiile, fundaţiile sau federaţiile legal constituite la data intrării în vigoare a prezentei legi au obligaţia să-şi modifice denumirea, în condiţiile încadrării în prevederile art.7 alin.(3), (31) şi alin.(33) - (35) din Ordonanţa Guvernului nr. 26/2000, aprobată cu modificări şi completări prin Legea nr.246/2005, cu modificările şi completările ulterioare, precum şi cu cele aduse prin prezenta lege.
	Nemodificat
	

	
	(2) Neîndeplinirea obligaţiei prevăzute la alin (1) în termen de
6 luni de la intrarea în vigoare a prezentei legi are ca efect dizolvarea
de drept şi radierea din Registrul asociaţiilor şi fundaţiilor, în condiţiile legii.


	(2) Neîndeplinirea obligaţiei prevăzute la alin.(l) are ca efect
dizolvarea de drept şi radierea din Registrul asociaţiilor şi fundaţiilor, în condiţiile
legii, după împlinirea unui termen de 2 ani înlăuntrul căruia asociaţiile, fundaţiile
sau federaţiile legal constituite pot utiliza, concomitent, şi denumirea iniţială.
	Nemodificat

	

	
	(3) Constatarea dizolvării se realizează prin hotărâre a instanţei
în a cărei circumscripţie se află sediul persoanelor juridice prevăzute la
alin. (1), la cererea oricărei persoane interesate.


	(3) Constatarea dizolvării se realizează prin hotărâre a instanţei în a
cărei circumscripţie se află sediul persoanelor juridice prevăzute la alin. (1), la
cererea oricărei persoane interesate.
	Nemodificat
	


Consilier parlamentar, Paul Şerban

